Folketing
2009-05-12

I den sygedagpengelov, som vi også behandler her i Folketinget netop nu, skelner vi imellem noget, der hedder behandling, og noget, der handler om den kommunale opfølgning og sygedagpenge i den forstand. Hvis man i øvrigt lever op til betingelserne for at få sygedagpenge og deltager i den kommunale opfølgning, der måtte være, og andre krav, som vi stiller, er det så ikke en besynderlig begrænsning af menneskers frihed at tage deres forsørgelse fra dem, hvis de skulle bevæge sig over landets grænser, også uden for EU, for at få behandling, efter at det danske sundhedssystem har givet op, og selv om de måtte være berettigede til sygedagpenge i Danmark? Hvad er det for et ellers frihedselskende menneske som hr. Erling Bonnesen, der gør, at man vil lægge den begrænsning på folk, som i øvrigt lever op til alle de krav, de skal, for at få sygedagpenge?